বাইবেল অনুযায়ী ইসমাঈল(আ.) এর ১২ ছেলের ১ জনের নাম ছিল ‘হাদাদ’ বা 'হাদ্দাদ' (حَدَّاد)। [39] حَدَّاد একটি আরবি শব্দ; যার মানে হচ্ছে, 'কর্মকার' (Smith)[40]। সেকালে একমাত্র আরব জাতিগোষ্ঠীর লোকেদেরই আরবি নাম হতো। বর্তমান সময়ে ইসলামের বিস্তৃতি এবং সর্বশেষ আসমানি কিতাব আল কুরআন আরবি ভাষায় হবার কারণে অনারব জাতিগোষ্ঠীর ভেতরেও আরবি নামের আধিক্য দেখা যায়, কিন্তু সেকালে এমন কোনো সম্ভাবনা ছিল না। এ থেকে বোঝা যায় যে, ইসমাঈল(আ.) এবং তাঁর পরিবার আরবদের মাঝে ছিলেন এবং তাদের থেকে অনুপ্রাণিত হয়েই তাঁর সন্তানের আরবি নাম রাখা হয়েছিল।[41] আমরা একটু আগেই আলোচনা করেছি যে, বাইবেল অনুযায়ী আরবদের আবাসভূমি কোন অঞ্চলটি।